als_Latn dik_Latn sag_Latn
Kurbin, ekzekutohet me automatik 29-vjeçari, në kërkim bashkëfshatari
- 5580 Lexime
- (17:11 , 14/03/2015)
- 6 Komente
KURBIN- Një i ri është ekzekutuar pasditen e sotme në Kurbin nga bashkëfshatari i tij. Ngjarja ka ndodhur rreth orës 15:30 në fshatin Vërnacë, një fshat malor në rrethin e Kurbinit ndërsa viktimë ka mbetur Edmir Hasa (Hasneziri), 29 vjeç.
Policia ka bërë të ditur se autori i ngjarjes kishte debatuar fillimisht me babain e viktimës, pasi lopa e tij kishte hyrë duke kullotur në tokën e 50vjeçarit, i cili ishte larguar prej vitesh nga vendlindja dhe jetonte në fshatin Nikël të Krujës. Gjatë kësaj fundjave, kur ka shkuar për vizitë te vendlindja e tij, ka gjetur fqinjin, duke kullotur bagëtitë në pronën e tij dhe ka nisur të debatojë ashpër me të. Pasi ka parë të atin duke debatuar me 50-vjeçarin Deli Alkurtaj, në konflikt është përshirë edhe 29-vjeçari Edmir Hasneziraj, i cili ka debatuar ashpër me autorin e ngjarjes, i cili është larguar për t’u rikthyer 10 minuta më vonë i armatosur. Në këtë moment ai ka qëlluar me breshëri automatiku në drejtim të 29-vjeçarit, duke e lënë atë të vdekur në vend.
Mbi trupin e viktimës janë zbrazur 20 plumba automatiku, të cilët e kanë kapur atë në pjesën e gjoksit dhe të kokës. Kanë qenë banorë të zonës të cilët kanë njoftuar policinë e Kurbinit në lidhje me ngjarjen, por distanca e largët e fshatit me qytetin e Laçit dhe terreni i thyer malor ka bërë që policia të mbërrijë 2 orë me vonesë në vendin e ngjarjes.
Uniformat blu të Lezhës po punojnë për arrestimin e autorit të ngjarjes, i cili dyshohet se është fshehur në zonën aty pranë. Në vendin e ngjarjes janë sekuestruar 20 gëzhoja automatiku si provë materiale, ndërsa në polici janë shoqëruar disa persona të cilët po merren në pyetje për rrethanat e ngjarjes. Autori ishte larguar nga fshati Vërnac prej 15 vitesh në Nikël të Krujës, por në këtë zonë ai kishte shtëpinë dhe pronat e tij, ku shkonte çdo fundjave duke punuar në bujqësi.
(m.k/BalkanWeb)
Komente ( 6 )
-
Po s’ka lezet.. s’denohet robi me vdekje per lope ne kullote…
Jesus Christ! Ka hik´, vendi per l****per zotin!
-
Kafsh hesapi !! A vritet njeriu per I bark bar si hangri lopa ?? Posht rilindja
-
Fajin e ka lopa.
-
vetgjygjsi defenitivisht vendi jone nuk bahet kurr.. nga 1 here edhe pse jena jasht shtetit qe 18 vite kena marr rruge te botes dhe merzitena per vendin ku kemi kujtime feminore, por kur ndin keshtu fenomenesh,duhet me than falemners zotit qe u largume nga aja injorance..
-
Per nje fjalosje banale merr kallashin? A mund te klasifikohet shqiperia si vendi primitiv?
-
po
-
als_Latn glg_Latn unk als_Latn als_Latn als_Latn als_Latn als_Latn hrv_Latn als_Latn unk als_Latn quy_Latn unk als_Latn unk nso_Latn unk als_Latn unk als_Latn unk slv_Latn unk